Verkragte baba van Ceres sterk aan | Maroela Media
Verkragte baba van Ceres sterk aan
'n Vier maandeoue baba sterk in die hospitaal aan nadat sy 'n vierde operasie moes ondergaan sedert sy in Ceres in die Wes-Kaap verkrag is.
"Ons is dankbaar om te hoor dat sy stadigaan verbeter," het Nosipho Ntwanambi, woordvoerder vir die ANC-vroueliga, gesê. Die baba moes rekonstruktiewe sjirurgie ondergaan. "Die verkragting van hierdie kinders is 'n teleurstelling, gruwelik en onmenslik en moet meedoënloos en onophoudelik deur almal in die samelewing veroordeel word."
Die baba het op 3 Augustus saam met haar ouers in hul bed geslaap toe 'n man haar gegryp en verkrag het. 'n Sewejarige seun is in dieselfde huis verkrag.
Die polisie het aanvanklik 'n 32-jarige man ondervra, maar hy is vrygelaat.
Die ANC-vroueliga doen 'n beroep op die polisie om al hul hulpbronne in te span om die verantwoordelike persoon in hegtenis te neem. Ntwanambi sê die liga sal steeds betogings organiseer om te versoek dat mans, wat seksuele oortredings begaan, uit die samelewing verwyder moet word.
Ceres-kinderverkragtings: Verdagte ondervra
Drie vas ná plaasmoord
Onbekende skedel kry nuwe gesig
Nadia Maritz · 6 jaar gelede
Mag die siek maniak spoedig gevang word. Nie om tronk toe gestuur te word nie!!!.
Maak hom kaalgat aan 'n paal vas en laat die gemeenskap hom stadig en pynlik stenig totdat hy sy laaste asem uitblaas. Waarom die doodstraf nie terug gebring word nie, sal ek nooit kan verstaan nie.
Wonder wat diegene wat die besluite neem tov die doodstraf sal doen as so 'n onmenslike daad aan een van hulle familie lede gedoen word!!!!!
Dit is die enigste manier hoe hierdie siek bliksems gaan ophou verkrag en moor!!!!!!!!!!!!!!!!!!!!!!!!!!!!